Frøskeland

Frøskeland (nordsamisk: Froská) er et sted i Sortland kommune i Nordland. Stedet ligger på Langøya, innerst i Eidsfjorden, på vestsiden av Vikeidet.

Riksvei 820 fra Sortland vestover til Bø går forbi Frøskeland. Riksvei 821 til Myre tar av fra riksvei 820 på Frøskeland, og går nordover over Frøskelandseidet til Steinlandsfjorden og videre mot Myre i Øksnes. Det går også fylkesvei sørover på østsiden av Eidsfjorden til Holmstad og Sandnes ved Hadselbrua.

På Frøskeland ligger betongvarefabrikken Vesterålsbetong AS (tidligere Tingvoll Betong AS og SE Betong AS).

Frøskeland var poststed fram til 1. juni 1997.

Navnet Frøskeland har ingenting med frosk å gjøre, men kommer muligens av ordet «frøskja», som er i slekt med «fryse».Sortland bygdebok, gård og slekt, del 3. Sortland kommune. Sortland 2007. ISBN 978-82-991889-6-8

Referanser

Kategori:Bosetninger i Sortland
Kategori:Bygder og grender i Nordland